
Alsószentiván Község Önkormányzata Képviselő-testületének 

13/2010. (XII. 15.) önkormányzati rendelete

a civil szervezetek pénzügyi támogatásának rendjéről

Alsószentiván Község Önkormányzata Képviselő-testülete 

a Magyar Köztársaság Alkotmányáról szóló 

1949. évi XX. törvény 44/A. § (2) bekezdésében

kapott felhatalmazás alapján 

a helyi önkormányzatokról szóló 

1990. évi LXV. törvény 8. § (5) bekezdésében

meghatározott feladatkörében eljárva a következőket rendeli el: 

1. §
(1) Alsószentiván Község Önkormányzata Képviselő-testülete (a továbbiakban: Képviselő-testület) elismeri és támogatja azt a tevékenységet, amelyet az Alsószentivánon élő vagy dolgozó polgárok önszerveződő közösségei végeznek az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a közbiztonság megőrzése, a kultúra és a hagyományok ápolása, a lakosság művelődése, oktatása, egészségvédelme, sportolása, az esélyegyenlőség érdekében. 

(2) Az 1. §-ban megfogalmazott elvek megvalósulása érdekében a Képviselő-testület az éves költségvetéséről szóló rendeletében meghatározott anyagi lehetőségeitől függően pályázati-támogatási rendszert vezet be az önszerveződő közösségek (a továbbiakban: civil szervezetek) részére a jelen rendeletben megfogalmazott szabályok szerint. 

(3) A civil szervezetek közötti esélyegyenlőség biztosítása érdekében a Képviselő-testület szabályozott pályázati-támogatási rendszert vezet be, melynek feltételeit, az eljárás rendjét e rendeletében szabályozza. A pályázati-támogatási eljárást az éves költségvetési rendeletben civil szervezetek működési és program támogatására elkülönített keret felhasználása során kell alkalmazni.

2. §

(1) E rendelet alkalmazásában

a) támogatható civil szervezet az a bíróság által bejegyzett, legalább egy éve a településen működő szervezet (egyesület, alapítvány, klub stb.), amely az önkormányzat illetékességi területén bejegyzett székhellyel rendelkezik, 

b) nem minősül civil szervezetnek a politikai párt és helyi szervezete.

(2) Jelen rendelet hatálya nem terjed ki az önkormányzat kötelező feladatát feladat-ellátási szerződés, közoktatási megállapodás, közművelődési megállapodás alapján átvállaló szervezetek feladatellátására.

3. § 
(1) A 1. § (2) bekezdésében meghatározott keret felhasználása során a civil szervezetek pénzügyi támogatása (a továbbiakban: pénzügyi támogatás) iránti pályázatokat írásban, az 1. mellékletben szereplő Pályázati Adatlapon a Képviselő-testület Hivatalához kell benyújtani a pályázati kiírásban megjelölt időpontig. A pályázatok benyújtásának határidejéről a Képviselő-testület éves költségvetéséről szóló rendeletének elfogadását követően dönt. A pályázati kiírásban a pályázatok benyújtásának határidejét úgy kell meghatározni, hogy az nem lehet kevesebb a pályázat kiírásától számított 30 napnál. 

(2) A pályázathoz csatolni kell: 

a) a civil szervezet bíróság általi bejegyzéséről szóló végzés 90 napnál nem régebbi másolatát, 

b) a civil szervezet alapszabályát vagy működésének egyéb, 90 napnál nem régebbi alapdokumentumát,

c) a civil szervezet (vagy döntéshozó szerve) közgyűléséről, üléséről készült azon jegyzőkönyvet vagy határozati kivonatot, mely a pályázat benyújtására vonatkozó döntést és a megvalósítani kívánt célt tartalmazza és

d) a civil szervezet által pályázott összeg felhasználásának tervezetét, a várható költségek szerint részletezve. 

(3) Amennyiben a civil szervezet korábban már részesült támogatásban, melynek során (2) bekezdés a)-b) pontjában szereplő dokumentumokat már benyújtotta, és azokban az előző támogatás óta eltelt időszakban változás nem következett be, akkor e dokumentumok benyújtása mellőzhető. A dokumentumok mellőzéséről a pályázónak nyilatkozatot kell csatolnia. 

(4) Amennyiben a pályázat benyújtása hiányosan történt, fel kell hívni írásban a pályázót, hogy a hiányosságot a felhívás kézbesítésétől számított 5 munkanapon belül pótolja. Amennyiben a pályázó a hiánypótlást felhívás ellenére sem végzi el, a pályázatot nem lehet elbírálás céljából a Képviselő-testület elé terjeszteni. 

4. §
(1) A pályázati határidő elteltét követő 30 munkanapon belül a Képviselő-testület  valamennyi beérkezett pályázatot megtárgyal, és döntést hoz annak elbírálásáról, a támogatás összegéről. 

(2) A Képviselő-testület vizsgálata különösen arra terjed ki, hogy: 

a) a civil szervezet az előző két évben kapott pénzügyi támogatással megfelelően elszámolt-e, 

b) a civil szervezet a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel, 

c) a civil szervezet tevékenysége milyen arányban érinti a település lakosságát, 

d) a civil szervezetnek vannak-e más partnerei és egyéb támogatói a cél eléréséhez,

e) a támogatásban részesítendő cél megvalósítása igényli-e az önkormányzat egyéb támogatását, 

f) a támogatásban részesítendő cél megvalósítása pénzügyi támogatás helyett támogatható-e más, alkalmasabb módon, 

g) a rendelkezésre álló pénzügyi keret mennyiben biztosít lehetőséget a pályázat támogatására. 

5. §
(1)
A pályázatok Képviselő-testület elé terjesztéséről a polgármester gondoskodik. 

(2) A pályázatok elbírálása során a Képviselő-testület nincs kötve a kért támogatás összegéhez és formájához. A pályázatok elbírálása során a Képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy e mód a pályázó által megjelölt cél megvalósításának támogatására alkalmas. 

(3)
A Képviselő-testületnek a pénzügyi támogatás megállapításáról szóló határozatában meg kell jelölni az alábbiakat: 

a) a támogatás felhasználása milyen célra történhet, 

b) a támogatás egy összegben vagy meghatározott ütemezéssel utalható át a civil szervezet számlájára,

c) a támogatásról milyen határidővel köteles elszámolni a civil szervezet. 

(4) A támogatásról szóló határozat alapján a pályázóval megállapodást kell kötni, amelyet a polgármester ír alá. A megállapodásban rendelkezni kell különösen:

a) a támogatás összegéről, céljáról, a támogatás eltérő célra történő felhasználásának szabályairól,

b) a visszafizetési kötelezettség eseteiről, 

c) a támogatás felhasználásnak elszámolásáról.

(5) A támogatás csak a Képviselő-testület határozatában megjelölt célra használható fel. A támogatás eltérő célra történő felhasználása csak akkor lehetséges, ha ehhez a Képviselő-testület előzetesen hozzájárult. 

(6) Teljes visszafizetési kötelezettség terheli, azon civil szervezetet, amely

a) a kapott pénzügyi támogatással nem vagy nem megfelelően számolt el, 

b) a kapott támogatást a Képviselő-testület előzetes hozzájárulása nélkül a jóváhagyott céltól eltérően használta fel. 

6. §

(1) A civil szervezet a támogatás összegének felhasználásáról  a megállapodásban rögzített határidőig köteles elszámolni az alábbiak szerint:

a) szakmai, tartalmi beszámoló

b) pénzügyi beszámoló és annak mellékleteként a támogatás összegének felhasználásáról a civil szervezet nevére szóló pénzügyi teljesítést igazoló bizonylatok hiteles másolata.

(2) A támogatásokról szóló szakmai, tartalmi és pénzügyi beszámolóról a polgármester legkésőbb a tárgyévet megelőző év költségvetési beszámolójának elfogadásáig jelentést készít a Képviselő-testületnek a támogatásokról történt elszámolásokról. 

(3) A Képviselő-testület által a civil szervezetek részére megállapított pénzügyi támogatásokról, valamint a támogatott célokról minden évben tájékoztatót kell közzétenni az Önkormányzat hivatalos hirdetőtábláján a döntést követő 15 munkanapon belül. 

7. §
Ez a rendelet 2011. január 1. napon lép hatályba. 

 
Nagy Lajos




Nyikosné Katzenberger Erika

polgármester




                    körjegyző

Kihirdetve: Alsószentiván, 2010. december 15.

Nyikosné Katzenberger Erika

                                                                                                    
     körjegyző

1. melléklet

a 13/2010. (XII. 15.) önkormányzati rendelethez
[image: image1.wmf]




adatlap

Alsószentiván Község Önkormányzata 

TÁMOGATÁSAIHOZ

I. A pályázó szervezet 





 
1. neve:

2. címe:

3. adószáma:                                

4. számlaszáma:

5. képviselője (név, cím, telefon, e-mail):

6.         cégbírósági bejegyzés száma (a bírósági végzést kérjük mellékelni):

7.         célja (az alapító okiratot kérjük mellékelni):

8. tagjainak száma:



9. önkénteseinek száma:



10. foglalkoztatottjainak (fő- és mellékállás, megbízás) száma:

11. tevékenysége, jelentősebb programjai a megelőző 2-3 évben:

12.         jelentősebb támogatói a megelőző 2-3 évben:

13.         előző évi költségvetésének összege:

14.         Alsószentiván Község Önkormányzatától kapott támogatása (év, program, összeg):

II. A pályázati program







1. címe:

2. helyszíne:




 időpontja/időtartama:

3. célja:

4. résztvevőinek (várható) száma:

5. A program hatósugara (Kérjük, aláhúzással jelezze!):
        iskolai / intézményi     települési     térségi    megyei     regionális    országos

6. felelősének neve, elérhetősége (cím, telefon, e-mail):

7. rövid leírása: (A részletes leírást külön kérjük mellékelni)

8. költségvetése (e Ft):

	Megnevezés
	Összesen
	Saját forrás
	Egyéb
	Igényelt 

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	Mindösszesen:
	
	
	
	


(A kért támogatás felhasználási tervét külön kérjük mellékelni.)

Nyilatkozom, hogy Alsószentiván Község Önkormányzatától kapott korábbi támogatásokkal elszámoltam.

Alsószentiván, 20……………………………………... 
                                        

PH

                                

 ……………………………………
                 ….……………………………………….

               aláírás (pályázó)
                 aláírás (pénzügyi közreműködő)

A pályázat kódja 


(A Képviselő-testület Hivatala tölti ki):

